AfriForum in hof oor Afrikaans by UnisaUnisa (Foto: Gauteng-toerisme) Die saak van AfriForum teen die Universiteit van Suid-Afrika (Unisa) se eentalige Engelse taalbeleid neem Maandag ŉ aanvang in die Pretoriase hooggeregshof. Hierdie beleid bepaal dat Engels die primêre onderrigtaal aan dié instelling is, wat die uitfasering van Afrikaans sal beteken. AfriForum sal enige stappe moontlik doen ter beskerming en handhawing van Afrikaanse studente se reg om in hul moedertaal te studeer. Volgens konserwatiewe berekeninge is daar meer as 20 000 Afrikaanstalige studente wat aan Unisa studeer. Die burgerregtewaghond en sy regspan is gereed om die regstryd ter wille van dié studente aan te pak, het die organisasie in ŉ verklaring gesê.